**Εναέρια προστασία της ανθρώπινης ζωής**

Α**μέσως μετά τον θάνατο του Ερμή οι γονείς του Γιάννης Θεοχαρόπουλος και Μαρίνα Αναστασίου άρχισαν έναν αγώνα για την εναέρια διάσωση.** Δημιουργήθηκε από την Υπαπαντή Βάλβη η

**διαδικτυακή ομάδα Theofanis Ermis Connecting Us!**

**Για Την Εναέρια Προστασία Της Ζωής!**

με σκοπό να στηρίξει αυτόν τον αγώνα. Δημιούργησε την ομάδα, προσκαλώντας και συγκεντρώνοντας φίλους ορειβάτες αναρριχητές, αθλητές και μη, με αίτημα τη δημιουργία εναέριας διάσωσης στην Ελλάδα, γιατί με βεβαιότητα ο Θεοφάνης Ερμής θα ζούσε αν είχε αντιμετωπιστεί και μεταφερθεί εγκαίρως στο νοσοκομείο.

Αφορά την συνολική εναέρια προστασία της ανθρώπινης ζωής.

Αυτό περιγράφεται διεθνώς με την ονομασία **H.E.M.S (Helicopter Emergency Medical Servise)** και υπάγεται σε ευρωπαϊκούς κανονισμούς της E.A.S.A του ευρωπαϊκού οργανισμού ασφαλείας πτήσεων.

Κάτι τέτοιο δεν υπάρχει δυστυχώς στην Ελλάδα.

Η ομάδα πλέον αποτελείται από ανθρώπους όλων των αθλημάτων και δραστηριοτήτων, καθώς και από επαγγελματίες τουρισμού ειδικού και γενικού, όπως και τοπικές συλλογικότητες και φορείς όλης της επικράτειας.

Πλέον το αίτημα μας, αφορά σε όλους τους Έλληνες πολίτες και τους επισκέπτες της χώρας που αγγίζουν τα 30 εκατομμύρια τον χρόνο!

Βάση των καταγεγραμμένων επειγόντων περιστατικών στη χώρα μας, υπολογίζουμε ότι περίπου 55.000 τον χρόνο, αφορούν υπερ-επείγοντα περιστατικά, που απαιτούν άμεση ιατρική φροντίδα στον τόπο του συμβάντος και άμεση μεταφορά στο νοσοκομείο.

**Πως ορίζεται το υπερ-επείγον περιστατικό;**

**Πίνακας κατάταξης προτεραιότητας επείγοντος περιστατικού**

Επείγον περιστατικό δε νοείται μόνο το ατύχημα, αλλά όλες εκείνες οι αιφνίδιες περιπτώσεις που αφορούν την υγεία και τη ζωή μας, όπως εμφράγματα, καρδιαγγειακά, αλλεργίες, αιμορραγίες, πνευμονικά, εγκαύματα κλπ.

Επείγοντα περιστατικά υγείας και συνήθως μαζικά, μπορούν να προκύψουν και από φυσικούς κινδύνους που εξελίσσονται σε φυσικές καταστροφές λόγω του ανθρωπογενούς παράγοντα και της τρωτότητας των υποδομών, όπως πλημμύρες σεισμοί κλπ, ενώ ταυτόχρονα οι καταστάσεις αυτές που επηρεάζονται και από την κλιματική κρίση, συχνά προκαλούν καταστροφές στα οδικά δίκτυα, κάνοντας την πρόσβαση με ελικόπτερο, τη μοναδική γρήγορη και αποδοτική επιλογή.

Οι παραπάνω καταστάσεις μπορούν να συμβούν παντού, στα αστικά κέντρα και στην επαρχία, ενώ το ελικόπτερο αποτελεί μονόδρομο σε δύσβατες και απομονωμένες περιοχές, αλλά και στα νησιά μας, όπου συνήθως οι υποδομές υγείας είναι ανεπαρκείς ή απούσες.

Δυστυχώς ο χρόνος απόκρισης σήμερα είναι πολύ μεγάλος και πολλά από τα περιστατικά καταλήγουν.

Στην ομάδα μας αναρτούμε καθημερινά περιστατικά που αφορούν επείγοντα περιστατικά στη χώρα μας και χρήζουν άμεσης αντιμετώπισης και αερομεταφοράς, τα οποία δυστυχώς καταλήγουν λόγω του ότι στην Ελλάδα δεν υπάρχει ακόμη H.E.M.S (Helicopter Emergency Medical Servise). Αυτό όταν στις χώρες που έχουν HEMS, η κάθε βάση τους με ακτίνα δράσης 60-80Km, σε ετήσια βάση σώζει 1000-1800 περιστατικά, εκ των οποίων το 50% περίπου αφορά εγκεφαλικά, καρδιοπάθειες και συνήθη περιστατικά του μέσου ανθρώπου, ακόμη και στις παρα-Άλπιες περιοχές που έχουν εξαιρετικά αναπτυγμένο τον ορεινό τουρισμό. Αυτό μεταφράζεται 2η ευκαιρία ζωής!

Αυτό, γιατί σε κάποιους έχει δημιουργηθεί λανθασμένα η εντύπωση ότι τα εναέρια μέσα διάσωσης είναι μόνο για το ορεινό περιβάλλον και αθλητικά περιστατικά. Ενδεικτικά υπηρεσίες HEMS υπάρχουν και σώζουν καθημερινά ανθρώπους σε περιοχές χωρίς ορεινό περιβάλλον όπως Ολλανδία,  το Λονδίνο κλπ. Την ίδια στιγμή στην Αττική με 5.000.000 κατοίκους πεθαίνει κόσμος κάθε μέρα λόγω μποτιλιαρίσματος και αδυναμίας των επίγειων μέσων να κινηθούν γρήγορα, όπως και στα νησιά μας που μεταφέρονται τα υπερεπείγοντα περιστατικά που χρήζουν άμεσης νοσοκομειακής φροντίδας με το λιμενικό και με καϊκάκια ιδιωτών και όποιος από αυτούς του άτυχους αντέξει! Αν δεν αντέξει το λένε τραγωδία!

**Αυτή η κατάσταση  στη χώρα μας πρέπει να αλλάξει τώρα!**

**Στηρίζουμε τον αγώνα του Γιάννη Θεοχαρόπουλου και της Οικογένειας του Ερμή, με όλη μας τη δύναμη, με σκληρή δουλειά, έρευνα, μελέτη, όραμα, όρεξη και πίστη.**

**Αυτός είναι ο στόχος και ο Ιερός σκοπός μας!**

**Ιερός σκοπός της ομάδας μας:**

**Η δημιουργία μηχανισμού "Εναέριας Διάσωσης και Αεροδιακομιδών Θεοφάνης Ερμής Θεοχαρόπουλος", σύμφωνα με τα Διεθνή Πρότυπα.**

Δεκαετίες τώρα, από το 1952, χώρες που σέβονται τη ζωή των πολιτών τους έχουν Μηχανισμούς Εναέριας Διάσωσης. Η εναέρια διάσωση θεωρείται αυτονόητη παντού στην Ευρώπη.

Οι αρχές της ομάδας μας είναι:

1. Δημιουργία Εθνικού μηχανισμού εναέριας διάσωσης και πρωτογενών αεροδιακομιδών HEMS, κατά τα διεθνή και Ευρωπαϊκά πρότυπα.

2. Ανεξάρτητος, ευκίνητος, λειτουργικός, αποδοτικός, οικονομικός, απλός, νέος, μη κερδοσκοπικός/κοινωνικού χαρακτήρα φορέας λειτουργίας και διαχείρισης του παραπάνω μηχανισμού, υπό την ομπρέλα του υπερυπουργείου Κλιματικής Κρίσης και Πολιτικής Προστασίας για την άμεση, κάθετη και απρόσκοπτη ένταξη του στον ευρωπαϊκό αριθμό έκτακτης ανάγκης 112, αλλά και για την ευελιξία στις δυνατότητες χρηματοδότησης του, στο ευρύτερο πλαίσιο χρηματοδότησης της πολιτικής προστασίας.

3. Χρήση ενδεδειγμένων μικρών και οικονομικών για τον σκοπό (HEMS) Ελικοπτέρων και σύνθεση πληρωμάτων κατά τα δοκιμασμένα επί δεκαετίες Ευρωπαϊκά πρότυπα τα οποία συνήθως χρησιμοποιούν τριμελή ή κατά περίπτωση τετραμελή πληρώματα αποτελούμενα από Χειριστή, Ιατρό, Technical crew member (paramedic), και ανάλογα με την επιχείρηση ειδικό διασώστη, αλπινιστή, κλπ.

Τι εννοούμε;

Δείτε ενδεικτικά μέσα από κάποιες αναρτήσεις μας που αφορούν πολιτισμένες χώρες της Ευρώπης και του κόσμου που έχουν H.E.M.S. (Helicopter Emergency Medical Servise).

There is no HEMS in Greece.

Την ανάρτηση του υπεύθυνου αεροπορικών θεμάτων της ομάδας μας Γιώργου Παπαδάκη,

https://www.facebook.com/groups/1405066526612549/permalink/1851581768627687/?mibextid=uJjRxr

https://www.facebook.com/groups/1405066526612549/permalink/1845903409195523/?mibextid=uJjRxr

Τις αναρτήσεις του πατέρα του Θεοφάνη Ερμή, Γιάννη Θεοχαρόπουλου,

https://www.facebook.com/groups/1405066526612549/permalink/1850057902113407/?mibextid=uJjRxr

https://www.facebook.com/groups/1405066526612549/permalink/1846833775769153/?mibextid=uJjRxr

https://www.facebook.com/groups/1405066526612549/permalink/1840730653046132/?mibextid=uJjRxr

Αυτά γίνονται στο εξωτερικό.

Τι γίνετε στη χώρα μας;

https://www.facebook.com/groups/1405066526612549/permalink/1850254915427039/?mibextid=uJjRxr

https://www.facebook.com/groups/1405066526612549/permalink/1831491630636701/?mibextid=uJjRxr

4. Το όλο εγχείρημα καθώς και οι επιχειρήσεις HEMS θα λειτουργούν κατά το γράμμα του νόμου των κανονισμών (ΕΕ) της EASA.

5. Μέχρι την ολοκλήρωση του Ελληνικού μηχανισμού, να ναυλωθεί άμεσα λύση πακέτο Ελικόπτερο/Πλήρωμα από μεγάλες εταιρίες κύρους που δραστηριοποιούνται επί δεκαετίες στο αντικείμενο παρέχοντας τις υπηρεσίες τους σε πολλά Ευρωπαϊκά κράτη, που έχουν επιλέξει τη ναύλωση ως την πιο ενδεδειγμένη λύση.

6. Δημιουργία ικανού αριθμού βάσεων (αρχικά και πιλοτικά 6) για την κάλυψη του μεγαλύτερου μέρους της Ελληνικής επικράτειας με σκοπό την ταχύτερη και συντομότερη αντιμετώπιση επειγόντων περιστατικών και της μεταφοράς τους στον καταλληλότερο και πλησιέστερο κατά περίπτωση υγειονομικό σχηματισμό, ενδεδειγμένης τελικής φροντίδας (definitive medical care) εντός της πολυπόθητης σωτήριας χρυσής ώρας (golden hour) με παράλληλη αξιολόγηση (benchmarking) του μηχανισμού προς βελτίωση του.

Βάση των ιατρικών δεδομένων της επείγουσας ιατρικής, τα περιστατικά προτεραιότητας 1 πρέπει να έχουν μεταφερθεί εντός της χρυσής ώρας (max60΄) στην καταλληλότερη για το περιστατικό νοσοκομειακή δομή.

Με τις 6 αρχικές βάσεις δεν μπορεί να καλυφθεί όλη η επικράτεια διότι αν το ελικόπτερο πρέπει να διανύσει παραπάνω από 60-80km δεν θα φτάσει μέσα στη χρυσή ώρα το περιστατικό στο κατάλληλο νοσοκομειακό περιβάλλον.

https://www.facebook.com/groups/1405066526612549/permalink/1843627316089799/?mibextid=uJjRxr

Στις άλλες χώρες η διάσωση είναι 24 ώρες την ημέρα, 7 ημέρες την εβδομάδα, 365 ημέρες τον χρόνο.

7. Χρόνοι ετοιμότητας και ανταπόκρισης από κλήση στο 112 έως την απογείωση σύμφωνα με τα διεθνή πρότυπα σε max 5 λεπτά.

Ανάρτηση του Συμβούλου της ομάδας μας Γιάννη Οικονομίδη

https://www.facebook.com/groups/1405066526612549/permalink/1463143607471507/?mibextid=uJjRxr

8. Λειτουργία 24 ώρες το 24ωρο, 365 ημέρες τον χρόνο.

Και την νύχτα! Στη χώρα μας ακούμε στις ειδήσεις «οι έρευνες θα συνεχιστούν με το πρώτο φως της ημέρας!

https://www.facebook.com/groups/1405066526612549/permalink/1844180646034466/?mibextid=uJjRxr

9. Δυνατότητα προσέγγισης ή και προσγείωσης σε κάθε δημόσιο κοινόχρηστο ή και ιδιωτικό χώρο που κριθεί κατάλληλος/απαραίτητος/ασφαλής για την αποστολή, όπως οδικό δίκτυο, γήπεδα, χώροι parking κλπ.

https://www.facebook.com/groups/1405066526612549/permalink/1850938508692013/?mibextid=uJjRxr

10. Δημιουργία ελικοδρομίων στους κατάλληλους υγειονομικούς σχηματισμούς (κέντρα τραύματος, ΤΕΠ «τμήμα επείγοντος περιστατικού», Νοσοκομεία κλπ).

11. Αποδέσμευση των ενόπλων δυνάμεων από μη αποδοτικές, σπάταλες και τελικά αυτοκαταστροφικές, για τον στρατιωτικό εξοπλισμό και την άμυνα της Χώρας, αποστολές.

Αυτή τη στιγμή στη χώρα μας, αν πάει ελικόπτερο, σε κάποια περιστατικά, είναι ελικόπτερα των ενόπλων δυνάμεων, τα οποία είναι άκρως ακατάλληλα λόγω του ότι δεν είναι φτιαγμένα για προνοσοκομειακή φροντίδα. Όπως στην περίπτωση του Ερμή

12. Οι Δευτερογενείς αεροδιακομιδές ( που σημαίνει από νοσοκομείο σε νοσοκομείο) (Air Ambulance) είτε έκτακτες, είτε προγραμματισμένες, παραμένουν στην αρμοδιότητα του ΕΚΑΒ και γίνονται από το ΕΚΑΒ.

13. Η Στρατιωτική Έρευνα και Διάσωση, (το Military Search and Rescue C SAR), η οποία περιλαμβάνει τα ναυτικά ατυχήματα, δηλαδή ναυάγια και τα αεροπορικά ατυχήματα, συνεχίζει να γίνεται, ως οφείλει, από τις Ένοπλες Δυνάμεις και το Λιμενικό Σώμα στους τομείς ευθύνης και αρμοδιότητάς τους.

14. Η νέα υπηρεσία εναέριας διάσωσης/πρωτογεννών αεροδιακομιδών HEMS δύναται να συνδράμει τις υπόλοιπες επιχειρήσεις SAR, διασώσεις πολιτών από εμπορικά πλοία, (Air Ambulance) κατόπιν αιτήματος του ανάλογου φορέα, και όχι το αντίθετο, όπως έγινε στον Ερμή, που ήρθαν τα πολεμικά ελικόπτερα να σώσουν τον πολίτη.

15. Δυνατότητα λειτουργίας αντίστοιχων υπηρεσιών HEMS από μη κερδοσκοπικούς ιδιωτικούς οργανισμούς και φορείς.

16. Δυνατότητα συνεργασίας και συνεκπαίδευσης με εθελοντικές οργανώσεις, φορείς και οργανισμούς.